alexandrainst/scandi-wiki huggingface dataset:
Angelo Zottoli

Angelo Zottoli (født 21. juni 1826 i Acerno i Italia, død 9. november 1902 i Shanghai i Kina) var en italiensk katolsk prest tilhørende jesuittordenen. Han var misjonær i Kina og sinolog.

Liv og virke 
Pater Zottoli ble medlem av jesuittordenen i 1843 og kom til Kina i 1848. Han ble en av de første europeiske jesuitter som fullførte universitets- og seminariestudier sammen med kinesiske studenter i Xujiahui, den katolske bydelen i Shanghai der jesuittene bygde opp en katedral en rekke institusjoner. Fra 1853 var p. Zottoli lærer og rektor ved St. Ignatius-kollegiet, som var opprettet som internatskole i 1849 for å utdanne kinesiske ledere for menighetene. 

Han medvirket til å styrke jesuittenes store bibliotek i Shanghai, Bibliotheca Zikawei, som en stor ressurs innen sinologien, sammen med sin medbror pater Henri Havret. 

Han skrev det fembinds verket Cursus litteræ sinicæ (1879–1882), primært beregnet på tilkommende misjonærer fra Vesten, og etterlot seg etter 30 års arbeid en nesten fullstendig bearbeidelse av Kangxiordboken. Han skrev også en rekke teologiske verker på kinesisk.

Verker 
 Cursus litteraturae sinicae neo-missionariis accommodatus, Shanghai, 1879-1882

Se også 
 Liste over kinamisjonærer tilhørende jesuittordenen

Referanser

Eksterne lenker 
 Dissertae sententiae, Shanghai. 1879  Nettsted besøkt 27. mars 2009
 Gail King: The Xujiahui (Zikawei) Library of Shanghai PDF av artikkel fra Libraries & Culture, Vol. 32, No. 4, Fall 1997. (Nettsted besøkt 27. mars 2009)

Personer fra provinsen Salerno
Italienske katolske prester
Italienske jesuitter
Latinister
Jesuittmisjonærer i Qing-Kina
Katolske misjonærer
Misjonærer i Kina
Italienske sinologer
Dataintegrasjon

Dataintegrasjon er, om ikke et helt nytt begrep innen IT, så iallfall noe som de senere årene har fått stadig mer aktualitet. Behovet for effektiv integrering av data fra flere kilder har blitt meget tydelig etter klient-tjener bølgen, som hadde sin topp på begynnelsen av 1990-tallet. De stadig nye applikasjonstypene som f.eks kunderelasjonshåndtering, ressursplanleggingssystem, faktura, regnskap, ... kom i tillegg til de tradisjonelle, gjerne stormaskinbaserte, sentraliserte systemene med alt på ett sted.

I etterkant av klient-tjener bølgen kom datavarehusbølgen, hvor en viktig motivasjon var å samle all distribuert informasjon på et sted. Da fokus her hovedsakelig var rapporteringsløsninger (eller BI-løsninger), kom andre operasjonelle behov i bakgrunnen. Datavarehuset løste ikke problemer med inkonsistens i overlappende data i forskjellige operasjonelle systemer. Derfor har nye varianter dukket opp. Grunndataforvaltning er en av de mange trebokstavsforkortelsene som har dukket opp. 
Det foregår en stadig evolusjon på dette området, og nye fagfelter, begreper dukker opp. For eksempel Golden Copy, som er sterkt beslektet med grunndataforvaltning. Felles for alle disse områdene er at de kommer inn under begrepet dataintegrasjon. Andre fagfelter som er sterkt knyttet til dataintegrasjon er metadata management, datakvalitet, dataprofilering, data governance. 

Det er også en rivende utvikling på verktøysiden. I forbindelse med Datavarehusbølgen dukket det opp såkalte ETL-verktøy (Extract Transform Load) for å migrere data fra kilder til datavarehuset. 
Disse var sterkt batch-orienterte og avhengige av å kjøre om natten for ikke å forstyrre operasjonell bruk. Senere har disse utviklet seg videre til mer generelle systemer for dataintegrasjon og samspill mellom systemer. 2 generasjon med dataintegrasjonsverktøy har tatt opp i seg teknologi for sanntidsintegrasjon, tjenesteorientert grensesnitt, datakvalitet, metadata o.l.

Datavarehusmetodikk
Dataintegrasjon
Hogsnes oppvekstsenter

Hogsnes oppvekstsenter består av Hogsnes skole og Hogsnes barnehage, og befinner seg imellom Bjelland og Hogsnesåsen ved Vear utenfor Tønsberg i Vestfold og Telemark fylke. Barnehagen ble åpnet i 1987, Skolen ble åpnet i 1989, og de ble slått sammen 1. august 2006.

Barnehagen 
Hogsnes barnehage åpnet i 1987, og ligger som nærmeste nabo til tidligere Hogsnes skole. Barnehagen jobber etter inspirasjon fra Reggio Emilia, og sentrale arbeidsmetoder er pedagogisk dokumentasjon og utforskende kommunikasjon. Barnehagen har en åpen struktur og har funksjonsrom.
Barnehagens åpningstid er kl 07.15 – 16.30. Den er stengt for sommerferie i ukene 28- 29- 30.

Avdelinger og gruppesammensetninger  
Hogsnes barnehage er en treavdelings-barnehage med 45 plasser for barn i alderen 0 – 6 år.

Barnehagen er partnerbarnehage tilknyttet Høgskolen i Vestfold, og tar i mot lærlinger til Barne- og ungdomsarbeiderfaget.

Skolen  
Skolen ble bestemt nedlagt i 2012, etter et omstridt vedtak i Tønsberg bystyre. 21 av 39 representanter stemte for nedlegging. Elevene ble overført til Sem skole.

Bygningsmassen står igjen, og består av 4 bygninger, hvor den største inneholder en gymnastikksal, skolekjøkken, skolefritidsordning (SFO) og sløydsal. Gymnastikksal og SFO-base fungerer også som nærmiljøets grendehus med flere aktiviteter på fritiden. Gymnastikksalen har én scene.

Elevene ved Hogsnes skole disponerte store uteområder med lekeapparater, ballbinge, fotball- og håndballbane. Byggene har skogen som sin nærmeste nabo, og mange av aktivitetene ved skolen foregikk nettopp i naturen.

Skolen hadde i løpet av årene fått en del tradisjoner, som samlinger hver fjerde uke, 17. mai-arrangement, julegrantenning med mer.

Elevene på Hogsnes skole kom hovedsakelig fra Bjelland og Hogsnes samt Smørberg som ligger i skolens nærmiljø. Etter 7. klasse gikk elevene videre til ungdomstrinnet på Sem skole.

I 2021 skal bystyret behandle et forslag om å rehabilitere skolen til bruk for Hogsnes barnehage. Dette har blitt fremmet blant annet som følge av økende innflytting, spesielt da de nye boligområdene Firingen og Bekkeløkka.

Barneskoler i Vestfold og Telemark
Skoler i Tønsberg
Barnehager
Utdanningsinstitusjoner etablert i 1989
Utdanningsinstitusjoner nedlagt i 2013
Tidligere skoler i Vestfold
Golden copy

Golden copy eller golden record (direkte oversatt: "gylden kopi") er en betegnelse, innen IT på den gyldige versjonen av et dataelement. Det vil si en databaserad, datafelt, tabell, eller hvilken enhet man bruker.

Uttrykket er mye brukt sammen med datakvalitet, grunndataforvaltning, og linende. Det har også oppstått egne Golden Copy-løsninger for å vedlikeholde golden copies.

Grunndata 
Innen grunndataforvaltning refererer den gyldne kopien til grunndataene (master-versjonen) av sikkerhets- eller referansedata som fungerer som én autorativ kilde for "sannheten" ovenfor alle applikasjonene.i et IT-landskap.

Referanser 

Dataintegrasjon
Datakvalitet
Eurovision Dance Contest 2010

Eurovision Dance Contest 2010 vil bli den tredje Eurovision Dance Contest, og vil bli arrangert i Baku, Aserbajdsjan. Konkurransen skulle arrangeres i 2009, men ble utsatt til høsten 2010 og senere utsatt på ubestemt tid. iTV har sagt at en verdensberømt kjendis skal bli en av programlederne. Den blir avholdt i Heydar Aliyev Sports and Exhibition Complex.

Deltakere

Bekreftet 
 (arrangør)
 (debuterer)

 - Sergey Konovaltesvy & Olga Konovaltesvy

Deltakere i 2008
Alle disse landa deltok i Eurovision Dance Contest 2008 og har ikke sagt noe om deltakelse til Eurovision Dance Contest 2010.

Land som har trukket seg

Referanser

Eksterne lenker 
 Eurovision Dance Contest

Eurovision Dance Contest
Baku
Kunst og kultur i 2010
Speideraksjonen

Speideraksjonen er en årlig innsamlingsaksjon og er et samarbeid mellom Norges speiderforbund og Flyktninghjelpen.

Over 10 000 speidere i mer enn 200 lokale speidergrupper over hele Norge deltar i aksjonen som pågår en uke i april.

De innsamlede midlene går hvert år til Flyktninghjelpens nødhjelpsarbeid og et spesifikt prosjekt.Siden oppstarten i 2004 har aksjonen bidratt med over syv millioner kroner, som blant annet har gått til prosjekter rettet mot barn i Øst-Timor, Sri Lanka og Nord-Uganda.

I 2006 satt Speideraksjonen fokus på barn og unge i flyktningleirer i Nord-Uganda. Resultatet ble 957.936 kroner.
I 2007 var fokuset rettet mot Sri Lanka, et land som har vært herjet av en borgerkrig i over 20 år. Resultatet ble 1,1 millioner kroner.
I 2008 var igjen Sri Lanka målet til aksjonen. Resultatet ble da 1.150.000 kroner.
I 2009 ble det samlet inn penger for å kunne gi utdannelse til ungdom i Øst-Timor. Da ble det samlet inn 985.000 kroner.
Også i 2010 var Øst-Timor målet for aksjonen. Da ble det samlet inn hele 1.123.000 kroner.
I 2011 skal det samles inn penger til barn og ungdom i Liberia.

Eksterne lenker 
 Speideraksjonens nettside

Humanitære hjelpeorganisasjoner
Innsamlingsaksjoner
Speiderbevegelsen
Norske humanitære organisasjoner
Reliabilitet

Reliabilitet eller pålitelighet er et uttrykk for konsistens eller stabilitet. I teknisk sammenheng er det definert som «evnen en komponent eller et teknisk system har til å utføre en operasjon under gitte forutsetninger.»

Reliabilitet er også forbundet med målesikkerhet. Hvis den samme måling gjentas mange ganger, er målet reliabelt om vi får det samme svaret hver gang (forutsatt at vi måler det samme). Reliabilitet har ikke noe med realitet å gjøre. En klokke kan være reliabel (ved å måle tid konsist og troverdig), men samtidig vise tiden helt feil (for eksempel hvis klokken er stilt én time for sent).

En konklusjon er reliabel om andre kommer til den samme konklusjonen, ved bruk av de samme premisser. I vitenskap er det derfor viktig å fremvise premissene for en konklusjon. Noe annet regnes som dårlig vitenskap.

Se også 
 validitet 
 normalfordeling
 eksperiment

Referanser 

Forskning
Teknisk terminologi

pl:Rzetelność (metodologia nauki)#Rzetelność w psychometrii
Validitet

I  vitenskapelig forskning er validitet eller gyldighet en betegnelse på  hvor godt man klarer å måle det man har til hensikt å måle eller undersøke. Det er tolkningen av dataene som valideres,  ikke selve målemetodene eller testene.

En konklusjon er sann dersom den er basert på sanne premisser.

En konklusjon basert på en eller flere usanne premisser er ikke valid.

Se også
Kriteriumsmotiv
Reliabilitet

Litteratur

Referanser

Vitenskapsteori
Forskning
Liste over land etter HDI (2005)

Denne listen er basert på rapporten for 2005. Se Liste over land etter HDI etter år for andre tilgjengelige år

Dette er en liste over land etter HDI (2005), som beskrevet i FNs Development Programme Report 2007. Listen har etter dette blitt oppdatert 18. desember 2008 med tall fra 2006.

HDI er en engelskspråklig forkortelse for Human Development Index (norsk: Måleskala for menneskelig utvikling). HDI brukes på samme måte som bruttonasjonalprodukt (BNP) for å måle velstand i land. Mens BNP kun måler økonomiske kilder, sies HDI å gi et mer komplett bilde, da det inkluderer fattigdom, lese- og skrivekyndighet, utdanning, forventet levealder, fødselstall og andre faktorer. 

HDI ble utviklet av den pakistanske økonomen Mahbub ul Haq (1934–1998), og blir fra 1990 brukt i FNs årlige rapport Human Development Report. HDI angis på en skala fra 0 til 1, hvor 1 er best.


Fullstendig liste

Landene – nesten alle er medlemmer i FN – faller inn i tre kategorier basert på deres HDI: høy, middels og lav HDI.

Høy HDI

Middels HDI

Lav HDI

Ikke beregnet av FN 

{| class="wikitable" style="text-align:center"
! width="250px" | Land 
! width="75px" | HDI
! Publiseringsår
|-
|align="left"| ||0,925||2006 (på grunnlag av data fra 2004)
|-
|align="left"| ||0,909||2006 (på grunnlag av data fra 2004)
|-
|align="left"| ||0,799||2005 (på grunnlag av data fra 2004)

Ingen informasjon tilgjengelig

Øverste og nederste land etter verdensdel

Amerika 

10 høyeste HDI

10 laveste HDI

Afrika 

10 høyeste HDI

10 laveste HDI

Asia og Oseania 

10 høyeste HDI

10 laveste HDI

Europa 

10 høyeste HDI

10 laveste HDI

Tidligere førsteplasser
Disse landene har ligget øverst på listen de årene indeksen har blitt oppdatert.

Se også
 HDI
 Liste over land etter HDI – Den sist oppdaterte listen

Referanser

Eksterne lenker 
 Human development index value (2007/2008 Report)
 GAPminder.org Flash-applikasjon utviklet med støtte fra Karolinska institutet for visualisering og analyse av levestandardstatistikk fra FN.

HDI 2005
Kuru (Finland)

Kuru er en tidligere kommune i landskapet Birkaland i Finland. Kommunen ble sammenslått med Ylöjärvi kommune 1. januar 2009

Tidligere kommuner i Finland
Kommuner etablert i 1867
1867 i Finland
Kommuner opphørt i 2009
2009 i Finland
Birkalands geografi
John Okello

John Gideon Okello (født i 1937 i Lango-regionen i dagens Uganda, død 1971) var en av Afrikas mest eksentriske, men minst kjente revolusjonære. I 1964 ledet han Zanzibar-revolusjonen, som styrta sultan Jamshid bil Abdullah av Zanzibar og som førte til at Zanzibar ble erklært en republikk.

Tanzanianere
Opprørsledere
Fødsler i 1937
Dødsfall i 1971
Fødselsdato ikke oppgitt
Dødsdato ikke oppgitt
Fluorescein

Fluorescein er et kraftig fargestoff. Ett gram av fluorescein er
tilstrekkelig for å innfarge tre kubikkmeter vann. Den dannede fargen er fluorescerende grønn. Fluorescein anvendes ofte innen mikroskopi for å farge celler.

Fargestoff
Fenoler
Karboksylsyrer
Ketoner
ATC S01J
Borgnäs

Borgnäs (finsk: Pornainen) er en kommune i landskapet Nyland i Finland.
Borgnäs grenser til kommunene Borgå, Sibbo, Mäntsälä og Askola.

Forfatteren Mika Waltari bodde i Borgnäs og skrev en stor del av sine bøker her.

Eksterne lenker 
 

Kommuner i Nyland
Isbryter

En isbryter er et skip konstruert spesielt for å kunne seile i farvann som er dekket av is. Sammenlignet med vanlige skip har isbrytere forsterkede skrog og et kraftig fremdriftsmaskineri.

Konstruksjon 
En isbryter bruker motorkraften til å kjøre baugen opp på isen, som bryter sammen under vekten av fartøyet. Skroget er konstruert for å lede isen unna, enten under eller rundt skipet, baugen under vannlinjen gjøres derfor sterkt skrånende. Mange større isbrytere har i tillegg én eller to propeller ved nedre ende av det skrå partiet. Vannstrømmen fra disse skaper et undertrykk under isen som hjelper til med å presse den ned. Når isen har en viss tykkelse, må isbryteren ramme, dvs. stange noen meter om gangen. Hvis isbryteren klarer å holde god fart, vil isen pga. bølgene brytes opp.

Norske forhold 
Den norske kysten er stort sett isfri og isbryting trenges da ikke. Finnmark og Svalbard patruljeres imidlertid av kystvaktskipet KV «Svalbard» som har isbryterkapasitet. Det isbrytende forskningsskipet Kronprins Haakon ble sjøsatt 2017.

De indre delene av fjordene i Nord-Norge kan få is. Havner er vanligvis ikke plassert der. Et unntak er Alta som kan ha isproblemer.

Kystverket er ansvarlig for å holde hovedleder og bileder langs kysten farbare. Havneområder og kommunens sjøområde ellers er kommunenes/havnevesenets ansvar.

Svenske og finske forhold 
I Østersjøen er det lite salt i vannet og det dannes mye is. I Bottenvika er det mye behov for isbryting, særlig i Finland grunnet ofte vind fra vest. På svenske vestkysten er det sjelden is.
Sverige har vanligvis 5 isbrytere i trafikk om vinteren, herav en i Vänern, pluss 2 i reserve. Finland har 8 isbrytere i trafikk om vinteren.

Referanser

Eksterne lenker 

 

 
Artikler i sjøfart-prosjektet
Liste over broer i verden etter lengde

Dette er en liste over verdens lengste broer over 2 km. «Spenn» refererer til broens lengste spenn uten bakkekontakt. Sju av de ti lengste broene finnes i Kina. Norges lengste bro, Drammensbrua, er med sine 1892 meter ikke lang nok til å komme med på denne listen. Det finnes ingen standard for hvordan man måler lengden til en bro. Noen broer er målt fra starten av påkjøringsrampen til slutten av avkjøringsrampen. Andre måles fra kyst til kyst, og på noen broer regnes hele konstruksjonen med i lengden. Fordi det er forskjeller i målemetoder og nøyaktighet, bør man ikke bruke denne listen til å rangere broer.

Broer 

På grunn av forskjellige målemetoder er rangeringen ikke nøyaktig.

Uferdige broer 
''(ikke komplett liste)

Fotnoter

Referanser

Eksterne lenker 
 
 

Lister over broer
Flux

Må ikke forveksles med magnetisk fluks.

Flux er en programvare som gjør det mulig å opprette og vise 3D-objekt. Flux finnes som et programtillegg til nettleserne Internet Explorer og fungerer også som et enkeltstående program.

Eksterne lenker 
 Flux – Offisielt nettsted
 Flux – Offisiell nettlogg
 Historien til Flux 
 Alternativ til Flux Player

Programvare
Den danske motstandsbevegelse

Den danske motstandsbevegelse er et samlebegrep for en rekke grupper som aktivt, blant annet gjennom sabotasje og likvideringer av kollaboratører, motarbeidet den tyske okkupasjonen av Danmark under andre verdenskrig.  

Ikke før «Danmarks frihedsråd» ble etablert 16. september 1943, skjedde det noen koordinering av motstandsarbeidet. Også det britiske SOE var representert i dette organet. Frihedsrådet oppfattet seg selv som en alternativ regjering, men den viktigste oppgaven var å koordinere innsatsen mot okkupasjonsmakten. Blant annet sto rådet for fordeling av våpen og materiell og den illegale informasjonsvirksomheten. Rådet ble oppløst i juni 1945.

Den første organiserte gruppen var sannsynligvis Churchill-klubben i Aalborg, men etter hvert ble de to største danske motstandsgruppene Holger Danske, startet av Josef Søndergaard og den kommunistiske «BOPA» (Borgerlige partisaner). Holger Danske hadde på det meste rundt 350 aktive medlemmer, hvorav 64 ble drept i aksjon eller henrettet. Gruppen gjennomførte over 100 sabotasjeaksjoner og likviderte omkring 200 kollaboratører. BOPA ble startet av veteraner fra den spanske borgerkrig og gjennomførte rundt 1 000 sabotasjeaksjoner. På det meste hadde BOPA rundt 160 medlemmer, hvor 38 ble drept.

Eksterne lenker 

 Nettsted for Frihedsmuseet 
 Nettsted med oversikt over den danske motstandskampen

Danmark under andre verdenskrig
Motstandsgrupper under andre verdenskrig
Ragnar Steensen

Ragnar Steensen (født 7. oktober 1923 i Kongsberg) er en norsk billedkunstner. Steensen er autodidakt og debuterte i voksen alder. Han ble antatt ved Høstutstillingen i 1980, og senere i 1996, og av Østlandsutstillingen i 1984. Han var i perioden medlem av Kunstnerisk råd Buskerud Bildende Kunstnere fra 1990 til 1992. I 1993 fikk Steensen stipend fra Norske Billedkunstnere(NBK), BKH arbeidsstipend for eldre billedkunstnere.

Kunsten 
Steensens bilder fortoner seg som et møte med en eventyrverden uten skarpe kanter og med generøst rom for den lavmælte humor. Formspråket er surrealistisk og viser Steensens tydelige interesse for det underbevisste og astrologien.

Utstillinger 
Separatutstillinger, prosjekter (i utvalg)
 Galleri Åkern Kongsberg (1983)
 Kongsberg Kunstforening (1985)
 Stavanger Kunstforening (1987)
 Gulden kunstverk Eiker (1987)
 Øvre Eiker Kunstforening (1989)
 Sande Kunstforening (1991)
 Buskerud fylkeshus Drammen (1991)
 Gulden kunstverk Steinberg (1992)
 Albin Upp Oslo (1997)
 Horten og Borre Kunstforening Horten (1998)

Gruppeutstillinger, prosjekter, festivaler (i utvalg)
 Notodden Kunstforening (1983)
 Røyken Kunstforening (1986)
 Buskerud Bildende Kunstnere novemberutstilling Drammen Kunstforening (1987)
 Buskerud Bildende Kunstnere vandreutstilling (1989)
 Galleri Dronning Tyra Krokkleiva (1990)
 Sande Kunstforening (1990)
 Galleri Dronning Tyra Krokkleiva (1992)
 «Landskap – sjøskap» Buskerud Kunstnersentrum Solbergelva (1993)
 Stavanger Kunstforening (1993)
 Galleri Dronning Tyra Krokkleiva (1995)
 Galleri Dronning Tyra Krokkleiva (1998)
 Buskerud Bildende Kunstnere vandreutstilling (1998)

Eksterne lenker 
 http://www.kik.no/person.jsp?id=T1451569

Norske kunstnere
Norske grafikere
Personer fra Kongsberg kommune
Vytiskorsets orden

Vytiskorsets orden (litauisk: Vyčio Kryžiaus ordinas) er en litauisk militær orden. Den ble innstiftet 23. november 1918 til belønning av dem som hadde utmerket seg i kampen for Litauens uavhengighet. I årene Latvia var innlemmet i Sovjetunionen ble ordenen ikke tildelt. Vytiskorsets orden ble gjenopptatt 15. januar 1991, etter at Litauen på nytt hadde vunnet selvstendighet. Ordenen er senere revidert ved lov i 1997. Den tildeles nå for utvist mot i forsvaret av Litauens frihet og selvstendighet. Presidenten er ordenens stormester. Vytiskorsets orden rangerer som nummer to av Litauens fire ordener, etter Vytautas den stores orden, men foran Storfyrst Gediminas av Litauens orden og Litauens fortjenstorden .

Inndeling 
Ved innstiftelsen hadde Vytiskorsets orden tre grader. Etter gjenopptakelsen er antallet grader utvidet med to, slik at Vytiskorsets orden i dag er inndelt i fem grader:
 1. klasse
 2. klasse
 3. klasse
 4. klasse
 5. klasse

I ekstraordinære tilfeller kan 1. klasse også tildeles med kjede.

Insignier

Ordenstegnet for Vytiskorsets orden er et svartemaljert dobbeltkors med hvite kanter. På korset er det plassert korslagte sverd i gull. I midten finnes et sekskantet merke i rødt med hvite kanter der Litauens riksvåpen er plassert. Våpenet består av en ridder til hest og kalles vytis på litauisk. Ridderen holder et skjold med et dobbeltkors. Baksiden bærer innskriften «Už narsumą» («for mot») og årstallet «1919». Ordenstegnet er likt for alle klasser. Det er opphengt i et rødt bånd med svarte striper. 5. klasse har en sølv eikgren i båndet, 4. klasse har to. Ordenstegnet for 3. og 4. klasse bæres i bånd om halsen. Ordensstjernen er i sølv og har ni tagger. Ordenstegnet er plassert i midten. For 1. klasse bæres ordenstegnet i ordensbånd over brystet.

Tildeling
Vytiskorsets orden tildeles for modig innsats i forsvaret av Litauens frihet og selvstendighet. Ordenen kan tildeles medlemmer av Litauens væpnede styrker, frivillige og andre borgere. Deltakere i motstanden mot okkupasjonen i årene 1940 til 1990 kan også tildeles ordenen. Unntaksvis kan den også tildeles utlendinger. Vytiskorsets orden kan tildeles posthumt.
Etter gjenopptagelsen av Vytiskorsets orden ble ordenen først tildelt ofrene for Den blodige søndagen, da sovjetiske militærstyrker 13. januar 1991 gikk til angrep på sivile som demonstrerte for litauisk uavhengighet. Deretter ble mange eksillitauere, som hadde kjempet Litauens sak i utlandet, hedret med Vytiskorsets orden. Også militære offiserer som bidro til tilbaketrekkingen av fremmede lands militærstyrker fra litauisk territorium er tildelt ordenen.

Kilder
  «Lithuania» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage, 2006, s. 1323.
  «Lithuania» i Robert Werlich: Orders and decorations of all nations. Ancient and modern, civil and military, 2. utgave, Washington DC: Quaker Press, 1974, s. 293.

Eksterne lenker
 Order of the Cross of Vytis (the Knight), Administration of the Office of the President.
 Apdovanotų asmenų duomenų bazė , søkbar database over ordensinnehavere

Litauiske ordener
Utmerkelser etablert i 1918
Honkajoki

Honkajoki er en kommune i landskapet Satakunta i Finland. Kommunen har  innbyggere (2015) og et areal på 333,4 km² hvorav 1,8 km² er vann. Honkajoki er en finskspråklig kommune som grenser til kommunene Karvia, Kankaanpää, Siikais, Storå og Kauhajoki.

Befolkningsutviklingen

Referanser

Eksterne lenker 
 Uppslagsverket Finland, Honkajoki

Kommuner i Satakunta
Kommuner etablert i 1867
1867 i Finland
FA-cupen 1895/96

FA-cupen 1895/96 var den 25. sesongen av den engelske FA-cupen. Finalen ble spilt 18. april 1896 mellom The Wednesday og Wolverhampton Wanderers. Finalen ble spilt i Crystal Palace i London.

Kalender

Første runde

Andre runde

Tredje runde

Semifinaler

Final

Referanser 

Sesonger i FA-cupen
Fotball i 1895
Fotball i 1896
Sport i England i 1895
Sport i England i 1896
Karvia

Karvia er en kommune i landskapet Satakunta i Finland. Kommunen har cirka 2 800 innbyggere og et areal på 519,86 km² hvorav 17,93 km² er vann. Karvia er en finskspråklig kommune som grenser til kommunene Honkajoki, Jalasjärvi, Kankaanpää, Kauhajoki og Parkano.

Eksterne lenker 
 

Kommuner i Satakunta
Bosetninger etablert i 1865
1865 i Finland